ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องแต่งตั้งพนักงานเจ้าหน้าที่ตามพระราชบัญญัติการประกอบกิจการโทรคมนาคม พ.ศ. ๒๕๔๔[๑] ในกรณีที่ต้องดำเนินการเพื่อรักษาความสงบเรียบร้อยของประชาชนความมั่นคงของประเทศหรือเสถียรภาพทางเศรษฐกิจ หรือเพื่อป้องกันประโยชน์สาธารณะในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ เพื่อให้การปฏิบัติและดำเนินการตามประกาศคณะกรรมการกิจการโทรคมนาคมแห่งชาติเรื่อง การเก็บรวบรวมและนำส่งข้อมูลการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘เพื่อรักษาความสงบเรียบร้อยของประชาชน ความมั่นคงของประเทศหรือเสถียรภาพทางเศรษฐกิจหรือเพื่อป้องกันประโยชน์สาธารณะเป็นไปด้วยความเรียบร้อยมีประสิทธิภาพและสัมฤทธิ์ผลในทางปฏิบัติอาศัยอำนาจตามความในมาตรา๒ ๗ (๒ ๔ ) และมาตรา ๓ ๓ /๑ ประกอบกับมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการ ประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์และกิจการโทรคมนาคม (ฉบับที่ ๒) พ .ศ . ๒๕๖๐ และ มาตรา ๖ และมาตรา ๖๓แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงแต่งตั้งพนักงานเจ้าหน้าที่และมอบหมายให้ปฏิบัติหน้าที่แทนคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติตามข้อ ๖ของประกาศคณะกรรมการกิจการโทรคมนาคมแห่งชาติ เรื่อง การเก็บรวบรวมและนำส่งข้อมูลการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ เพื่อรักษาความสงบเรียบร้อยของประชาชน ความมั่นคงของประเทศหรือเสถียรภาพทางเศรษฐกิจ หรือเพื่อป้องกันประโยชน์สาธารณะ ดังต่อไปนี้๑.แต่งตั้งข้าราชการตำรวจของสำนักงานตำรวจแห่งชาติที่ดำรงตำแหน่งผู้บัญชาการตำรวจแห่งชาติและผู้บัญชาการตำรวจภูธรภาค ๙ ที่รับผิดชอบพื้นที่จังหวัดยะลา ปัตตานีและนราธิวาส เป็นพนักงานเจ้าหน้าที่ตามพระราชบัญญัติการประกอบกิจการโทรคมนาคมพ.ศ. ๒๕๔๔๒.ให้ผู้ที่ได้รับการแต่งตั้งเป็นพนักงานเจ้าหน้าที่มีอำนาจหน้าที่ในการแจ้งให้ผู้รับใบอนุญาตนำส่งข้อมูลการใช้โทรศัพท์เคลื่อนที่ของผู้ใช้บริการตามตารางแนบท้ายประกาศคณะกรรมการกิจการโทรคมนาคมแห่งชาติเรื่อง การเก็บรวบรวมและนำส่งข้อมูลการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘เพื่อรักษาความสงบเรียบร้อยของประชาชนความมั่นคงของประเทศหรือเสถียรภาพทางเศรษฐกิจหรือเพื่อป้องกันประโยชน์สาธารณะที่ปรากฏสัญญาณการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘๓.ให้ผู้รับใบอนุญาตประกอบกิจการโทรคมนาคมนำส่งข้อมูลการใช้โทรศัพท์เคลื่อนที่ให้แก่ผู้ที่ได้รับการแต่งตั้งเป็นพนักงานเจ้าหน้าที่ตามหลักเกณฑ์และวิธีการที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติประกาศกำหนดตามความในข้อ ๖ของประกาศคณะกรรมการกิจการโทรคมนาคมแห่งชาติ เรื่อง การเก็บรวบรวมและนำส่งข้อมูลการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ เพื่อรักษาความสงบเรียบร้อยของประชาชน ความมั่นคงของประเทศหรือเสถียรภาพทางเศรษฐกิจหรือเพื่อป้องกันประโยชน์สาธารณะ๔.ให้ผู้ที่ได้รับการแต่งตั้งเป็นพนักงานเจ้าหน้าที่มีอำนาจหน้าที่ในการเก็บรักษาข้อมูลการใช้โทรศัพท์เคลื่อนที่ตามระยะเวลาดังนี้(๑)กรณีมีการใช้บริการโทรคมนาคมปกติ ให้เก็บรักษาข้อมูลการใช้โทรศัพท์เคลื่อนที่ไว้ในช่วงเวลา๖ เดือนสุดท้ายของการใช้โทรศัพท์เคลื่อนที่นับถัดจากวันที่มีการใช้โทรศัพท์เคลื่อนที่ในปัจจุบัน(๒)กรณีการให้บริการโทรคมนาคมสิ้นสุดลงให้เก็บรักษาข้อมูลการใช้โทรศัพท์เคลื่อนที่ไว้เป็นเวลา ๖ เดือนนับถัดจากวันสิ้นสุดสัญญาการให้บริการ๕.ให้ผู้ที่ได้รับการแต่งตั้งเป็นพนักงานเจ้าหน้าที่รายงานผลการปฏิบัติการให้สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติทราบทุกเดือนทั้งนี้ ตั้งแต่บัดนี้เป็นต้นไปประกาศณ วันที่ ๗ สิงหาคม พ.ศ. ๒๕๖๑พลเอกสุกิจขมะสุนทรกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติทำหน้าที่ประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติพรวิภา/จัดทำ๑๗ มกราคม ๒๕๖๒นุสรา/ตรวจ๒๐ มกราคม ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ ๒๐๔ ง/หน้า๒๓/๒๓ สิงหาคม ๒๕๖๑